CELEX: 62021TN0507
Language: et
Date: 2021-08-16 00:00:00
Title: Kohtuasi T-507/21: 16. augustil 2021 esitatud hagi – Migadakis versus ENISA

18.10.2021   
            
            
               ET
            
            
               Euroopa Liidu Teataja
            
            
               C 422/23
            
         
      16. augustil 2021 esitatud hagi – Migadakis versus ENISA
      (Kohtuasi T-507/21)
      (2021/C 422/31)
      Kohtumenetluse keel: prantsuse
      
         Pooled
      
      
         Hageja: Ioannis Migadakis (Ateena, Kreeka) (esindaja: advokaat K. Bicard)
      
         Kostja: Euroopa Liidu Küberturvalisuse Amet (ENISA)
      
         Nõuded
      
      Hageja palub Üldkohtul:
      
                  —
               
               
                  tunnistada tema nõue vastuvõetavaks ja põhjendatuks;
               
            
                  —
               
               
                  tühistada tema suhtes tehtud otsus;
               
            
                  —
               
               
                  mõista kohtukulud välja ENISA-lt;
               
            
                  —
               
               
                  jätta hagejale õigus esitada kõik muud õigus- ja faktiväited ning õigus esitada neid väiteid sobival ajal ja kohas;
               
            
                  —
               
               
                  jätta hagejale õigus esitada peale käesoleva kutse põhiosas loetletud menetlusdokumentide kõik muud menetlusdokumendid sobival ajal ja kohas;
               
            
                  —
               
               
                  jätta hagejale õigus nõuda mistahes muid õigusi ning esitada nõudeid, väiteid ja hagisid.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et on rikutud õiguslikku raamistikku. Hageja väidab nimelt, et vaba ametikoha teates ei olnud ette nähtud veebikeskkonnas hindamist ning et ta ei andnud nõusolekut kirjalikeks ja suulisteks eksamiteks veebikeskkonnas. Hageja lisab, et talle ei antud võimalust valida kohapeal ja veebikeskkonnas tehtavate eksamite vahel. Hageja leiab lisaks, et eksam veebikeskkonnas 2020. aasta juulis ei olnud õigustatud, kuna Kreeka oli siis roheline riik alates 4. maist 2020, millal piirangud lõppesid. Lõpuks väidab hageja, et ta jäeti kõrvale, kuna ta sai 100st 60 punkti, samas kui välja valiti ainult sobivad kandidaadid, kes said 100st 75 punkti, kusjuures teates ei olnud mingit täpsustust selle kohta, et tuli saada selline punktisumma.
               
            
                  2.
               
               
                  Teine väide, et on rikutud võrdsuse põhimõtet, kuna konkurss toimus halbades tingimustes. Hagejat ei koheldud seega teiste kandidaatidega võrdselt.
               
            
                  3.
               
               
                  Kolmas väide, et on rikutud hinnete objektiivsuse põhimõtet. Hageja toob selles suhtes esile, et suulise ja kirjaliku eksami küsimused ning hageja vastustele antud hinded ei olnud objektiivsed.